《钓鱼歌寿王先生》
明代·徐孚远

王夫子，买舟钓鱼沧波里。水底珊瑚渐长成，山头白雪常如齿。

一年垂钓又一年，隔绝尘埃心则喜。偶然钓得磻溪璜，再钓乃是陵阳鲤。

放鱼归去养头角，待我济河呼苍兕。功成他日来相迎，指点三山千万里。

作者简介：（1599—1665）明松江府华亭人，字闇公。崇祯十五年举人。与同邑陈子龙、夏允彝等结几社相砥砺为名节。曾荐东阳许都义勇可用，而大吏指都为贼，竟杀之。弘光时以马、阮乱政不出。南都亡，起义兵抗清。松江破，周旋海上诸义旅间，鲁监国任为左副都御史。郑成功每有大事，咨而后行。后死于台湾。